joelniklaus/EU_Wikipedias huggingface dataset:
Yrjö Tyynelä

Yrjö Tyynelä (1. marraskuuta 1907 Impilahti – 15. marraskuuta 1977 Jyväskylä) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.

Tyynelän vanhemmat olivat maanviljelijä Heikki Tyynelä, aiemmin Feodor Ivanovits Porfiljajeff, ja talollisen tytär Outi Aalto, aiemmin Jevdokija Aleksandrovna Vasiljevna. Hänen puolisonsa vuodesta 1931 oli Edith Esteri Reinikainen. Tyynelä kävi kansakoulun ja yhden talven kestäneen iltakauppakoulun kurssin Sortavalassa, samoin kuin useita liikealan kursseja. Hän oli kauppias Aleks Ignatiuksen kauppa-apulainen Pitkärannassa Impilahdella ja Sortavalassa 1922–1926, Pitkärannan myymälän hoitaja 1926–1931, Toiminimi Y. Tyynelän omistaja Sortavalassa 1931–1932, Pitkärannassa 1932–1939, Vaajakoskella 1940–1946 ja Jyväskylässä 1946–1949 sekä Tavaratalo Tyynelä Oy:n toimitusjohtaja ja hallituksen puheenjohtaja vuodesta 1949. Tyynelä oli myös Oy Savo-Karjalan Tukkuliikkeen ja Keskon osakas. Hänellä oli useita liike-elämän luottamustehtäviä. Molempiin sotiin osallistunut Tyynelä oli sotilasarvoltaan reservin kersantti. Hän sai kauppaneuvoksen arvonimen 1971.

Lähteet 

Suomalaiset kauppiaat
Suomalaiset yrittäjät
Suomalaiset yritysjohtajat
Kauppaneuvokset
Vuonna 1907 syntyneet
Vuonna 1977 kuolleet
Tyynelä

Tyynelä on muun muassa seuraavien suomalaisten henkilöiden sukunimi:

 Jari Tyynelä (s. 1966), pesäpalloilija
 Juhani Tyynelä (s. 1933), näyttelijä ja näyttämöpäällikkö
 Pasi Tyynelä, pesäpalloilija
 Tero Tyynelä (s. 1995), pesäpalloilija
 Yrjö Tyynelä (1907–1977), kauppias, yrittäjä ja yritysjohtaja, kauppaneuvos

 Entisenä nimenä
 Sinikka Kontu (o.s. Tyynelä, s. 1954), keskimatkojen juoksija
Mäihä (Mariskan albumi)

Mäihä on Mariskan seitsemäs sooloalbumi, joka julkaistiin 14. lokakuuta 2022. Albumilta on julkaistu singlet "Sit kun mul on sut", "Piste", "Pienii fiiliksii" sekä "Terveisin Doris".

Kappaleet

Kokoonpano 
 Mariska - laulu
 Jouni Aslak - kitara
 Antti Kokkola - kitara, viulu, koskettimet
 Harri Rantanen - basso
 Juha Räsänen - rummut

Lähteet 

Vuoden 2022 albumit
Mariskan albumit
Jurvan baptistiseurakunta

Jurvan baptistiseurakunta on vuonna 1879 perustettu baptistiseurakunta Kurikan Jurvassa. Baptistiseurakunnalla on tilat Jurvan keskustassa. Seurakunnan johtajana toimii Heimo Saarela.

Historia 
Baptismi saapui Jurvaan purmolaisen Henrik Naarsin ja kortesjärveläisen Anders Lilloisin toimesta vuonna 1878. Naars kastoi muutamia ihmisiä Jurvassa ja myöhemmin seuraavana vuonna paikkakunnalle perustettiin baptistiseurakunta. Jurvan seurakuntaan liittyi aluksi 12 henkilöä ja ensimmäinen kastetilaisuus järjestettiin lokakuun alussa 1879 Koskimäen luomassa. Seurakunnan perustajajäseniä olivat mm. Aleksanteri Peltola, Mikael Viitala sekä Jaakko Peura.

Seurakunnan perustava kokous pidettiin Matti Nostajan kodissa 25. lokakuuta 1879. Seurakunnan johtajaksi valittiin Jaakko Puskala. Vuonna 1884 Jurvan seurakunta liitettiin Vaasan piirijärjestöön kun työ kärsi saarnaajien puutteesta. Vuonna 1889 Jurvassa alkoi ensimmäinen herätys naisevankelista Edla Frestadiuksen vieraillessa paikkakunnalla. Tämän herätyksen yhteydessä kastettiin yli 30 ihmistä. 

Vuonna 1895 Jurvan seurakunta haki senaatilta oikeutta toimia laillisena seurakuntana ja Veikko Palomaa laati anomuksena. Senaatti hyväksyi anomuksen, jolloin seurakunnalle oli valittava johtaja. Seurakunnan johtajaksi ja saarnaajaksi valittiin Jaakko Nostaja. Seurakunta päätti pitää myös koulua vähintään kuukauden ajan joka talvi. 1900-luvulle tultaessa seurakunnan toiminta oli hiljentynyt maailmansodan loppuun saakka. Nostajan ja Palomaan kiistan seurauksena Nostaja lopetti työyhteyden baptistien kanssa. Nostajan seuraajaksi tuli ruotsinkielinen Johan Liljestrand.

Vuonna 1910 seurakunnan toiminta alkoi hiljalleen nousta Amerikasta takaisin palanneiden vapaakirkollisten saarnaajien vanavedessä. Erityisesti Niemenkylässä toiminta virkosi. Seurakunnan johtajina mainitaan tulolta ajalta Matti ja Jaakko Nurmela. Matti Nurmela kirjoitti seurakunnan viestejä lehteen ja valittiin seurakunnan opettajaksi 1916. Jurvasta käsin pidettiin kokouksia myös Kauhajoella, jossa oli jo pitkään ollut muutamia baptisteja. Jurvalaiset rakensivat oman rukoushuoneen, joka vihittiin käyttöön 2. syyskuuta 1917.

Vuonna 1923 seurakunnan tilaisuuksiin osallistui paljon ihmisiä ja tilaisuuksia järjestettiin myös Teuvalla ja Kurikassa. Vuonna 1921 Jurvaan perustettiin Suomen ensimmäinen vapaa hautausmaa.

Toisen maailmansodan jälkeen 
1950-luvulle tultaessa Baptistiseurakunta oli noussut noin 500 jäsenen paikkeille. Seurakunnan jäseniä asui tuolloin pääasiallisesti Koskimäen ja Niemen kylissä. Vuonna 1969 juhlittiin vanhimman elossa olevan baptistiseurakunnan 90-vuotisjuhlia. Juhlaa vietettiin 22. kesäkuuta 1969 yhdyskunnan kesäjuhlien yhteydessä, jotka pidettiin paikkakunnalla. Juhlia varten vuokrattu 500 hengen sali oli monissa kokouksissa täysi. Seurakunnan johtajana toimi tuolloin Arvo Liimakka.

Seurakunnan johtajat 
 1879–1884: Jaakko Puskala
 1895–1901: Jaakko Nostaja
 Sijainen: Johan Liljestrand
 1910–1913: Sameli Nurmela
 1913–? Matti Nurmela
 Arvo Liimakka

Lähteet

Viitteet

Aiheesta muualla 
 Seurakunnan YouTube-kanava

Suomen baptistiseurakunnat
Kurikan seurakunnat
Jurva
Australialainen lihapiirakka

Australialainen lihapiirakka (engl. Australian meat pie, ”Aussie Pie” tai ”Aussie Meat Pie”) on Australiassa erittäin suosittu ruoka. Se on yleensä kädessä pidettävän kokoinen ja sen sisällä on jauhelihaa ja kastiketta, sipulia, sieniä ja juustoa. Ruokaa pidetään Australian kansallisruokana.

Lähteet

Aiheesta muualla 

Australialainen keittiö
Suolaiset leivonnaiset
Pikaruoka
Tom Simola

Tom Simola (s. 1968) on suomalainen yritysjohtaja ja toimittaja. Hän on Åbo Underrättelserin päätoimittaja. Hän työskenteli vuosina 2001–2008 Kemiön kunnanjohtajana, 2009–2015 Kemiönsaaren kunnanjohtajana sekä 2015–2017 Raaseporin kaupunginjohtajana. Vuodesta 2017 Simola on ollut Åbo Underrättelseriä julkaisevan lehtiyhtiön Förlags Ab Sydvästkustenin toimitusjohtaja sen ohella, että hän on myös lehden päätoimittaja.

Joukko Åbo Underrättelserin toimittajia teki lokakuussa 2022 päätoimittaja Simolasta kantelun Julkisen sanan neuvostolle (JSN) vasemmistoliittolaisen Turun Vasemmiston poliitikkoja koskevan uusimman jutun julkaisematta jättämisestä.

Lähteet

Suomalaiset päätoimittajat
Suomalaiset yritysjohtajat
Raaseporin kaupunginjohtajat
Vuonna 1968 syntyneet
Elävät henkilöt
Kihniön helluntaiseurakunta

Kihniön helluntaiseurakunta on vuonna 1958 perustettu helluntaiseurakunta Kihniöltä. Seurakunnan pastorina toimii Jesse Koivukoski. Seurakunnan Saalem-kokoontumistila sijaitsee Kihniön keskustassa. Kokoussalin yhteydessä on ruokailutila sekä nuorisotilat. Seurakunnan toiminta-alueeseen on kuulunut myös Jalasjärvi sekä Kurun pohjoisosat. Kihniön seurakunta vastasi Jalasjärvestä aina vuoteen 1973 jolloin sinne perustettiin oma seurakunta.

Historia

Helluntaiherätys Kihniöllä 
Vapaakirkollista toimintaa Kihniöllä on ollut varmuudella jo 1920-luvulla, jolloin toiminnan keskus oli Niskosken kylässä. Mm. Antti Ammunet toimi matkapuhujana Kihniössä vuosina 1926–1928. Merkittäviä vaikuttajia Kihniöllä ovat olleet myös Kurjenkylän "Rajalan pappa" ja Valde Koivula. Alkusysäys Kihniön helluntaiseurakunnalle tuli Martti ja Aarne Lepistön  työstä. Lepistön veljekset liittyivät vapaakirkkoon ja kävivät Santalan opiston lyhyen evankelistakurssin. Myöhemmin uskoon tuli Risto Annala, jonka panos helluntaiseurakunnan syntyyn on ollut merkittävä.

Lepistöt julistiva evankeliumia Mäntässä, jossa he tulivat helluntaiherätyksen yhteyteen. Lepistöt siunattiin Kihniölle Tampereen Saalem-seurakunnan alaisuudessa ja Kihniölle muodostettiin Saalemin alainen rukouspiiri vonna 1952. Samoihin aikoihin Kihniöllä pitivät kokouksia myös Oiva Veijanen ja Eino Walden. Konet tekivät uskonratkaisun näissä kokouksissa.

Seurakunnan perustaminen 
Seurakunnan perustamiskokous pidettiin Risto Annalan kodissa ja seurakuntaan liittyi 90 jäsentä. Opettaja Martta Ertamaa lahjoitti alkupääoman rukoushuonerahastoon ja sen turvin voitiin ostaa Iitinniemen tila. Rukoushuoneelle löytyi kuitenkin sopivampi paikka vuonna 1966. Vuonna 1974 seurakunta lähetti Lahja ja Jouko Kosken lähetystyöhön Keniaan. Aluksi taloudellista vastuuta kantoi Satakunann Lähetysrahasto. Vuonna 1988 seurakunnan jäsenmäärä oli 1988.

Saarnaajat 
Seuraavat henkilöt ovat toimineet Kihniön helluntaiseurakunnan saarnaajina:
 1960–1964: Tauno Nieminen
 1967–1971: Osmo Valli
 1972–1973: Jarmo Makkonen
 1974: Jouko Koski
 1975–1978: Aulis Huotari
 1980–1981: Leo Mäkinen
 1984–1985: Hannu Nuutinen
 1986–19??: Juhani Leskinen
 19??–1993: Paavo Riikonen
 1995–2000: Leevi Mäntynen
 2000–2003: Sauli Takala
 2007–2012: Riku Kaatrasalo
 2012–2016: Harri Nurmi
 2017– Jesse Koivukoski

Lähteet

Viitteet 

Kihniö
Suomen helluntaiseurakunnat
Ystäväni krokotiili (elokuva)

Ystäväni Krokotiili on animoitu elokuvamusikaali, jonka ensi-ilta oli Yhdysvalloissa 7. lokakuuta 2022 ja Suomessa 4. marraskuuta 2022.

Lastenkirjoihin perustuvat elokuvat
Yhdysvaltalaiset elokuvamusikaalit
Vuoden 2022 yhdysvaltalaiset elokuvat
Peter Pan & Wendy

Peter Pan & Wendy on vuonna 2023 Disney+-suoratoistopalvelussa julkaistava fantasiaseikkailuelokuva.

Näyttelijät 

Vuoden 2023 yhdysvaltalaiset elokuvat
Peter Pan
Disney+-alkuperäiselokuvat
Yhdysvaltalaiset fantasiaseikkailuelokuvat
Matti Schmandt

Matti Vilhelm Schmandt (17. lokakuuta 1943 Turku – 14. heinäkuuta 2022 Helsinki) oli suomalainen pikajuoksija. Hänen päämatkansa oli 400 metriä. Jo 17-vuotiaana hänelle kirjattiin 400 metrin juoksussa ajaksi 50,2. Schmandt voitti 4 x 400 metrin Suomen viestimestaruuden vuosina 1966, 1967 ja 1968 edustaen Helsingin Kisa-Veikkoja. Oman 400 metrin ennätyksensä 49,1 hän juoksi 1966 osallistuessaan Helsingin amerikkalaiskisoihin. Sijoitus oli tuossa kilpailussa neljäs. Jim Kemp voitti juoksun, John Perryn oli toinen ja Pekka Juutilainen kolmas. Schmandt juoksi 100 metriä  parhaimmillaan aikaan 10,8. 200 metrin juoksun oma ennätystulos oli 22,0. Kalevan kisoissa hän on ollut kuudes 400 metrillä vuonna 1969. Matalalla askeleella juossut Schmandt voitti sisähallimestaruuden 400 metrin juoksussa vuosina 1970 ja 1971. Urheilu-uran jälkeen Schmandt toimi autonkuljettajana eri yrityksissä 1980-luvulla.

Lähteet

Suomalaiset pikajuoksijat
Vuonna 1943 syntyneet
Vuonna 2022 kuolleet
The Maui News

The Maui News on englanninkielinen Havaijilla ilmestyvä sanomalehti, jonka päätöimitus sijaitsee Wailukun kunnassa.

Lehden perusti George B. Robertson vuonna 1900, joka myi sen uudelle omistajallle viisi vuotta myöhemmin. Viimeisin omistajamuutos tapahtui vuonna 1999, kun lehden osti Länsi-Virginiassa toimiva Ogden Newspapers.

Lähteet 

Havaijin viestimet
Yhdysvaltalaiset sanomalehdet
Hartford Courant

Hartford Courant on englanninkielinen sanomalehti, joka ilmestyy Hartfordissa, Connecticutissa. Ensimmäinen numero ilmestyi vuonna 1764 ja se on vanhin edelleen toiminnassa oleva yhdysvaltalainen sanomalehti.

Lehti toimi alkujaan nimellä Connecticut Courant ja sen ensimmäinen numero ilmestyi 29. lokakuuta 1746. Sitä toimitti alun perin Thomas Green, joka operoi käsikäyttöistä painokonetta parturin yläkerrasta. Ilmestymistiheys oli aluksi kerran viikossa. Kuusipäiväiseksi lehti muuttui vuonna 1837 ja nettisivut avattiin vuonna 1994.

Vuonna 2016 lehden levikki oli 132 000. Lehden katsotaan olevan kallellaan keskusta-vasemmistoon.

Lähteet 

Yhdysvaltalaiset sanomalehdet
Hartford
CTF Finance Centre

CTF Finance Centre tai East Tower se on 530 metriä korkea monikäyttöinen pilvenpiirtäjä Kantonissa Guangdongin maakunnassa Kiinassa. Rakennus valmistui lokakuussa 2016. Se on Kantonin korkein valmis rakennus, Kiinan kolmanneksi korkein ja maailman kahdeksanneksi korkein. Guangzhoun CTF Finance Centerissä on yhteensä 111 maanpäällistä ja viisi maanalaista kerrosta, ja siellä on ostoskeskus, toimistoja, huoneistoja ja hotelli. Pilvenpiirtäjän bruttoala on 507 681 neliömetriä, josta hieman yli 20 prosenttia ei kuulu itse pilvenpiirtäjään, vaan siihen liittyvään korokkeeseen.

Guangzhou CTF Finance Center sijaitsee 27 000 neliömetrin tontilla Zhujiang donglun varrella Zhujiangin uudessa kaupungissa Kantonin keskeisellä bisnesalueella. Tässä naapurustossa pilvenpiirtäjä sijaitsee keskiakselin itäpuolella, ja sen alla on maanalainen ostoskeskus ja yhteydet joukkoliikenteeseen. CTF-keskus on osa Guangzhou-kaksoistorneja. Parin toinen torni, 439 metriä korkea Guangzhou International Finance Center, sijaitsee akselin toisella puolella ja tunnetaan myös länsitornina. Guangzhou CTF-keskus tunnetaan siksi myös itätornina. Molemmilla torneilla on samanlainen korkeus, koko ja toiminta, ja ne sijaitsevat lähellä 604 metriä korkeaa Kantonin televisiotornia.

Chow Tai Fook Enterprises omistaa CTF Finance Centerin, jossa on maailman nopeimmat hissit, joiden nopeus on jopa 21 m/s.

Kiinan pilvenpiirtäjät
Kantonin rakennukset ja rakennelmat
Arvo Sijoitusosuuskunta

Pohjanmaan Arvo Sijoitusosuuskunta on Keski- ja Pohjois-Pohjanmaalla toimiva sijoitus- ja kehitysosuuskunta. Arvo tekee alueellisia sijoituksia ja pyrkii maksamaan sijoitusten tuoton osuuskorkona jäsenilleen. Osuuskunnalla oli 24 000 jäsentä vuonna 2021.

Historiaa 
Keski-Pohjanmaan Puhelinosuuskunta perustettiin vuonna 1914 Oulu–Kokkola-alueelle. Vuonna 1957 toiminta-alue laajeni ja nimeksi vaihdettiin Pohjanmaan Puhelinosuuskunta. Myöhemmin toiminta-aluetta laajennettiin lisää.

Vuonna 2011 osuuskunnan nimi vaihdettiin Osuuskunta PPO:ksi, sillä sana puhelin ei enää kuvannut yhtiön liiketoimintaa. Vuonna 2012 yhtiön liiketoiminnot (PPO-Yhtiöt Oy) myytiin Elisa Oyj:lle. Strategia painottui sijoitus- ja kehitystoimintaan. Osuuskunnan nimeksi vaihdettiin Pohjanmaan Arvo Sijoitusosuuskunta vuonna 2018.

Listautuminen 
Osuuskunta tavoittelee listautumista First North Growth Market Finland -markkinapaikalle vuoden 2023 aikana.

Katso myös 

 PPO-Yhtiöt

Lähteet 

Suomalaiset osuuskunnat
The Scotsman

The Scotsman on skotlantilainen sanomalehti, joka on perustettu vuonna 1817. Lehteä on luonnehdittu keskustalaiseksi. Ensimmäinen numero ilmestyi 25. tammikuuta ja aluksi lehti ilmestyi viikottain. Vuodesta 1855 alkaen lehti on ilmestynyt päivittäin aamuisin. Lehti on ensimmäinen sanomalehti Euroopassa, joka hyödynsi valokuvan lähettämistä sähkeellä, ja tietokoneet otettiin toimituksen sekä markkinoinnin käyttöön 1987.

Helmikuussa 2021 lehden päätoimittajaksi nimitettiin Neil McIntosh.

Lähteet 

Brittiläiset sanomalehdet
Skotlanti
Lloyd Libiso

Lloyd Libiso on suomalainen toimittaja ja radiojuontaja. Libiso on toiminut vuodesta 2021 Yle Kioskin sisältöjen parissa, jotka käsittelevät muun muassa armeijaa ja räppiä.

Lähteet 

Ylen toimittajat
Syntymävuosi puuttuu
Elävät henkilöt
Caron (albumi)

Caron on suomalais-brittiläisen Caron Barnesin esikoisalbumi vuodelta 1986. Kahden Jussi Halmeen tekemän ja singlenä julkaistun laulun lisäksi levyllä on ruotsalaisten tekijöiden kappaleita, ja se äänitettiin Tukholman Sonet- ja Park-studioilla. Albumin on tuottanut ja ruotsalaiskappaleet sovittanut Secret Service -yhtyeestä tunnettu Ulf Wahlberg. Levy-yhtiö on suomalainen Megafon Records.

Kappaleet ”Candle in the Dark” ja ”Dreamer of the Night” soivat Mats Arehnin ohjaaman ruotsalaiselokuvan En film om kärlek (1987) soundtrack-albumilla.

A-puoli

B-puoli

Lähteet
 Discogs.com
 Fenno-äänitearkisto

Vuoden 1986 albumit
Elias Laaksonen

Elias Rudolf (Rolle) Laaksonen (3. toukokuuta 1903 Tampere – 9. kesäkuuta 1972 Helsinki) oli suomalainen puutavara-alan kauppias, yrittäjä ja yritysjohtaja, joka sai kauppaneuvoksen arvonimen.

Laaksosen vanhemmat olivat maanviljelijä, kauppias Tuomas Laaksonen ja Maria Katarina Ruuskanen ja puoliso vuodesta 1933 Aune Aalto. Laaksonen kävi keskikoulun Tampereen lyseossa 1913–1920 ja teki opintomatkoja useisiin eri maihin. Hän oli Siuron Puuhiomon ja Kuljun Höyrysahan toimistovirkailija 1920–1923, monien eri liikkeiden palveluksessa 1924–1930, Riihimäen Saha Oy:n Helsingin myyntijohtaja 1931–1939, Hackman & Co:n Sorsakosken tehtaan Helsingin myyntipäällikkö 1939–1943, Kolho Oy:n Helsingin edustuksen hoitaja 1939–1944 ja Puukonttori Oy:n perustaja, toimitusjohtaja ja johtokunnan puheenjohtaja vuodesta 1944. Laaksosella oli myös oman alansa ja muita luottamustehtäviä. Kauppaneuvoksen arvonimen hän sai 1971. Laaksonen ja hänen vaimonsa olivat tunnettuja taiteen keräilijöitä, heidän taidekokoelmaansa säilytetään Helsingin kaupungin taidemuseossa. Heidän nimeään kantava erikoisrahasto on perustettu Liikesivistysrahastoon.

Lähteet

Aiheesta muualla
 Aune ja Elias Laaksosen kokoelma

Suomalaiset kauppiaat
Suomalaiset yrittäjät
Suomalaiset yritysjohtajat
Kauppaneuvokset
Suomalaiset lahjoittajat
Suomalaiset keräilijät
Taiteen keräilijät
Vuonna 1903 syntyneet
Vuonna 1972 kuolleet
Karibianjatropa

Karibianjatropa (Jatropha integerrima) on jatropien (Jatropha) sukuun kuuluva kasvilaji. Se on pensas tai ainavihanta pieni puu, joka voi korkeimmillaan kasvaa noin neljä metriä korkeaksi. Kasvatettuna se jää tavallisesti matalammaksi. Lehdet sijaitsevat vuorottain ja ovat 5–15 cm pitkiä ja 3–8 cm leveitä. Lehdet ovat väriltään kirkkaanvihreitä, mutta niiden muoto vaihtelee; tavallisesti lehdet ovat ehyitä, soikeita ja teräväkärkisiä, mutta joskus eri tavoin liuskaisia. Kukat kehittyvät 5–10 cm pitkien kukintoperien päissä sijaitseviin viuhkoihin. Kukat ovat yksineuvoisia, halkaisijaltaan noin 3 cm ja väriltään punertavia. Hedelmät ovat halkaisijaltaan noin 1–1,3 cm olevia kotia. Siemenet ovat puolestaan 8 mm pitkiä, vaaleanruskeita ja mustapilkkuisia. Koko kasvi on myrkyllinen, etenkin siemenet.

Karibianjatropa kasvaa luontaisena Kuubassa sekä Hispaniolan saarella. Siellä laji kasvaa hiekkaisella maaperällä melko kuivilla kasvupaikoilla sekä erilaisilla häirityillä kasvupaikoilla.

Karibianjatropaa kasvatetaan koristekasvina. Se on helppohoitoinen koristekasvi, jota lisätään siemenistä. Siemeniä tulee liottaa vedessä yön yli ennen niiden istuttamista maahan. Karibianjatropa menestyy trooppisilla ja subtrooppisilla alueilla sekä paikoin myös temperaattisilla alueilla. Kasvit eivät kuitenkaan kestä yhtään pakkasta. Karibianjatropa menestyy monenlaisilla maaperillä ja täysikokoiset kasvit kestävät kuivia kausia. Kasvupaikan tulisi olla täydessä auringon valossa tai enintään vain kevyesti varjossa. Kasvupaikan lämpötilan tulisi pysyä mielellään yli +16°C:n. Kasvukauden aikana kasvia voi kastella keskimääräisesti, mutta talvikauden aikana sitä ei tarvitse kastella lainkaan, vaan maaperän voi antaa kuivua lähes kokonaan ennen seuraavan kasvukauden ja kastelun alkua.

Lähteet

Aiheesta muualla 
 JSTOR Global Plants: Jatropha integerrima 
 Integrated Taxonomic Information System (ITIS): Jatropha integerrima 
 Global Biodiversity Information Facility (GBIF): Jatropha integerrima 
 Centre for Agriculture and Biosciences International (CABI): Jatropha integerrima (peregrina) 
 Flora of North America: Jatropha integerrima 

Jatropat
Myrkylliset kasvit
Saints Row: Gat out of Hell

Saints Row: Gat out of Hell on vuonna 2015 Deep Silverin julkaisema avoimen maailman toimintapeli, joka kertoo 3rd Street Saints -jengin tarinasta. Pelissä  ei ohjata liigan johtajaa.

Pelaaminen 
Pelissä on tehtävänä esimerkikis kahdeksan Hellblazing-nimistä tehtävää, kolme Torment Fraud tehtävää, kolme Salvation tehtävä, kolme Mayhem tehtävää.

Juoni 
Pelin alussa Saintsit viettävät Kinzien syntymäpäivää pelaamalla Ouija-lautaa. Kyseinen lauta alkaa kuitenkin toimia itsenäisesti ja lopulta Saintsien johtaja imeytyy sisään tuntemattomaan porttiin. Kinzien ja Johny Gatin tarkoituksena on pelastaa Saintsien johtaja.

Lähteet 

Vuoden 2015 videopelit
Kakkuri

Kakkuri on sukunimi, joka on muun muassa seuraavilla suomalaisilla henkilöillä:

Juhani Kakkuri (1933−2022), geodeetti ja professori
Teemu Kakkuri (1960−2022), teologi, pastori, toimitusjohtaja, rehtori ja kirjailija
Oppenheimer (elokuva)

Oppenheimer on tuleva yhdysvaltalainen elämäkertaelokuva, jonka ohjaa ja käsikirjoittaa Christopher Nolan. Se kertoo fyysikko J. Robert Oppenheimerista, joka oli mukana kehittelemässä maailman ensimmäistä ydinasetta. Elokuva perustuu Kai Birdin ja Martin J. Sherwinin kirjaan American Prometheus, ja sen pääosia esittävät muun muassa Cillian Murphy, Emily Blunt, Matt Damon, Robert Downey Jr. ja Florence Pugh.

Oppenheimer saanee ensi-iltansa 21. heinäkuuta 2023.

Näyttelijät

Lähteet

Aiheesta muualla 
 Virallinen sivusto 
 

Vuoden 2023 yhdysvaltalaiset elokuvat
Yhdysvaltalaiset elämäkertaelokuvat
Yhdysvaltalaiset draamaelokuvat
Yhdysvaltalaiset jännityselokuvat
Eeppiset elokuvat
Christopher Nolanin ohjaamat elokuvat
Universal Picturesin elokuvat
Assassin’s Creed Mirage

Assassin’s Creed Mirage on Ubisoft Bordeaux’n kehittämä ja Ubisoftin julkaisema toimintaseikkailupeli, joka julkaistaan vuonna 2023. Peli sijoittuu 800-luvun Bagdadiin islamin kulta-ajalle. Pelin päähahmot ovat Basim ja Rosham.

Lähteet

Aiheesta muualla 

Assassin’s Creed -pelit
PlayStation 4 -pelit
PlayStation 5 -pelit
Toimintaroolipelit
Tulevat videopelit
Windows-pelit
Xbox Series X- ja Series S -pelit
Vuoden 2023 videopelit
Ranskan ympäriajo 2023

Ranskan ympäriajo 2023 on järjestyksessään 110. Ranskan ympäriajo. Se alkaa 1. heinäkuuta Bilbaosta Espanjasta ja päättyy 23. heinäkuuta Pariisiin. Kilpailun kolme ensimmäistä etappia ajetaan Baskimaassa, Espanjassa.

Etapit

Joukkueet

Lähteet

Aiheesta muualla

2023
Pyöräilykausi 2023
Alavuden baptistilähetys

Alavuden baptistilähetys on vuonna 1988 perustettu alavutelainen baptistiseurakunta. Seurakunnan kannatusyhdistys on perustettu vuonna 1990. Seurakunta on itsenäinen ja kuuluu Suomen baptistilähetyksen piiriin. Seurakunnan toimintamuotoihin kuuluvat mm. nuortenillat ja sunnuntain jumalanpalvelukset. Seurakunta tukee lähetystyötä mm. Intiassa ja Espanjassa. Seurakunnan rukoushuone sijaitsee Alavuden asemakylässä. Seurakunnan johtajana toimii Leif Lindeman.

Lähteet 

Suomen baptistiseurakunnat
Alavuden seurakunnat
Lehtimäki-Soinin vapaaseurakunta

Lehtimäki-Soinin vapaaseurakunta on Lehtimäen ja Soinin alueella toimiva Suomen Vapaakirkon jäsenseurakunta. Seurakunta on toiminut alueella 1950-luvulta lähtien ja seurakunta on järjestänyt useita telttakokouksia Leikkarin alueella. 1970-luvulla seurakunnan kokouksista tuli valtakunnallisia ja tilaisuudet kasvoivat suurimmillaan 700 henkilön kokoisiksi. Nykyään seurakunta toimii yhteistyössä Soinin evankelis-luterilaisen ja helluntaiseurakunnan kanssa. Seurakunta on järjestänyt 2010-luvulla yhteistyössä mm. Soini Missiota. Seurakunnan pastorina toimii Arto Leikkari.

Lähteet 

Alajärven seurakunnat
Lehtimäki
Soini
Suomen vapaaseurakunnat
Comeback (elokuva)

Comeback on Petri Kotwican ohjaama suomalainen elokuva, jonka on tarkoitus tulla ensi-iltaan syksyllä 2023. Elokuvan ovat käsikirjoittaneet Petri Karra ja Aleksi Bardy.

Elokuva kertoo entisistä miljoonatilin tehneistä rokkareista, jotka ovat ajautuneet elämässä erilleen ja erilaisiin elämäntilanteisiin. He tapaavat jälleen tehdäkseen comebackin, mutta kaikki ei kuitenkaan suju niin kuin kukin on ajatellut.

Elokuvan pääosissa nähdään Mikko Leppilampi, Ville Myllyrinne, Paula Vesala ja Anni Iikkanen. Muissa rooleissa ovat Pamela Tola, Marja Packalén, Mari Perankoski, Kirsi Ylijoki, Armi Toivanen ja Vuokko Hovatta.

Comeback-elokuvan tuottaa Helsinki-filmi tuottajana Aleksi Bardy. Elokuvan levittää Aurora Studios.

Lähteet 

Petri Kotwican ohjaamat elokuvat
Vuoden 2023 suomalaiset elokuvat
Tulevat elokuvat
Tanskan kansankäräjävaalit 2022

Tanskan kansankäräjävaalit 2022 järjestettiin 1. marraskuuta 2022. Vaaleissa valittiin 179 edustajaa kansankäräjille, joista 175 valitaan Tanskasta, kaksi Grönlannista ja kaksi Färsaarilta. Vaalit olivat ennenaikaiset ja järjestettiin sisäpoliittisen skandaalin vuoksi. Vaalit liittyivät vuonna 2020 tehtyyn päätökseen lopettaa maan kaikki 17 miljoonaa minkkiä koronaviruskriisiin vedoten. Tanska oli ennen minkkien lopettamista Euroopan unionin suurin turkistarhaaja. Myöhemmin paljastui, että päätös minkkien lopettamisesta oli lain vastainen.

Vaalien tulosta on kuvattu "täysin villiksi" ja poliittisena mullistuksena. Sosiaalidemokraatit saavuttivat vaaleissa enemmistön, mutta puoluekentän oikea laita mullistui vaaleissa täysin. 26 prosenttia kansanedustajapaikoista vaihtoi puoluetta ja niistä 30 meni kahdelle uudelle puolueelle. Vaalien suurin voittaja oli entisen pääministerin Lars Løkke Rasmussenin Moderaatit-puolue, joka nousi uutena puolueena 9,3 prosentin kannatukseen. Samoin Inger Støjbergin johtamat Tanskademokraatit saivat 8,3 prosentin kannatuksen.

Ehdokkaat ja äänioikeus 
Äänioikeutettuja ovat henkilöt, jotka täyttävät seuraavat ehdot:

 Vähintään 18-vuotias
 Tanskan kansalainen
 Asuu Tanskassa
 Ei ole todettu vajaavaltaiseksi

Ehdokkaaksi voivat asettua sellaiset äänioikeutetut henkilöt, joita ei ole rikostuomion vuoksi todettu vaalikelvottomiksi.

Tulokset 
Mette Frederiksenin johtamat Sosiaalidemokraatit voittivat kansankäräjävaalit parhaalla tuloksella yli 20 vuoteen. Puolue sai vaaleissa 27,5 prosenttia äänistä ja 50 paikkaa. Frederiksen ilmoitti muodostavansa laajapohjaisen hallituksen. Perinteinen punainen blokki sai vaaleissa niukan enemmistön, mutta hallituksenmuodostajaksi nimitetty Frederiksen on luvannut muodostaa hallituksen poliittisen keskustan kautta.

| colspan="7" style="text-align:center;|
|- style="background-color:#E9E9E9;text-align:center;"
! colspan="2" rowspan="2" style="text-align:left;"| Puolueet
! colspan="3"| Äänet
! colspan="2"| Paikat
|- style="background-color:#E9E9E9;text-align:center;"
! width="75"| Ääniä
! width="30"|%
! width="35"|+/–
! width="30"| Paikat
! width="35"|+/–
|-
| 
| 973 244
| 27,5
| +1,6
| 50
| +2
|-
| 
| 470 289
| 13,3
| -10,1
| 23
| –20
|-
| 
| 327 659
| 9,3
| Uusi
| 16
| Uusi
|-
| 
| 292 915
| 8,3
| +0,6
| 15
| +1
|-
| 
| 285 614
| 8,1
| Uusi
| 15
| Uusi
|-
| 
| 278 098
| 7,9 
| +5,6
| 14 
| +10
|-
| 
| 194 808
| 5,5
| -1,1
| 8
| -2
|-
| 
| 182 305
| 5,2
| -1,7
| 9
| -4
|-
| 
| 133 802
| 3,8
| -4,8
| 7
| -9
|-
| 
| 129 410
| 3,7
| +1,3
| 6
| +2
|-
| 
| 117 629
| 3,3
| +0,3
| 6
| +1
|-
| 
| 93 100
| 2,6
| -6,1
| 5
| -11
|-
| 
| 31 762
| 0,9
| Uusi
| 0
| Uusi
|-
| 
| 18 503
| 0,5
| -1,2
| 0
| –
|-
| colspan="2" | Itsenäiset
| 4 241
|
|
| 0
| 0
|-
| colspan="7" style="background-color:#E9E9E9"| 
|- style="font-weight:bold;"
| style="text-align:left;" colspan="2"| Yhteensä
| 
| 100 %
| style="background-color:#E9E9E9;"|
| 179
| style="background-color:#E9E9E9;"|
|-
| colspan="7" style="background-color:#E9E9E9"| 
|}

Mielipidemittaukset

Lähteet 

Kansankäräjävaalit 2022
Vuoden 2022 vaalit
A Paranormal Evening with the Moonflower Society

A Paranormal Evening with the Moonflower Society on Avantasia-musiikkiprojektin studioalbumi, joka julkaistiin 21. lokakuuta 2022.

Kappaleet

Kokoonpano 
 Tobias Sammet - laulu, taustalaulu, koskettimet, bassokitara
 Ronnie Atkins – laulu kappaleessa "Paper Plane" 
 Bob Catley - laulu kappaleessa "The Moonflower Society" 
 Floor Jansen - laulu kappaleissa "Kill the Pain Away" & "Misplaced among the Angels" 
 Michael Kiske - laulu kappaleissa "The Inmost Light" & "Arabesque" 
 Jorn Lande - laulu kappaleissa "I Tame the Storm" & "Arabesque" 
 Eric Martin - laulu kappaleessa "Rhyme and Reason" 
 Ralf Scheepers - laulu kappaleessa "The Wicked Rule the Night" 
 Geoff Tate - laulu kappaleessa on "Scars" 
 Sascha Paeth - rytmikitara, soolokitara, bassokitara
 Felix Bohnke - rummut
 Oliver Hartmann – soolokitara kappaleessa 4, taustalaulu kappaleissa 1, 3, 6 & 7 
 Michael Rodenberg - koskettimet kappaleissa 5 & 11

Arvostelut 
 Imperiumi: 8½/10
 Soundi:

Lähteet 

Vuoden 2022 albumit
Avantasian albumit
Tanskademokraatit

Tanskademokraatit () on vuonna 2022 perustettu tanskalainen puolue. Puolueen perusti kesäkuussa 2022 entinen maahanmuuttoministeri Inger Støjberg. Puolue puolustaa hyvinvointipalveluja ja poliisia sekä kireää maahanmuuttolinjaa. Ensimmäisissä mittauksissaan puolueelle mitattiin lähes 12 prosentin kannatusta. Støjberg perusti uuden puolueen saatuaan tuomion turvapaikkapolitiikkansa johdosta.

Politiikka 
Tanskademokraatit ovat korostaneet politiikassaan "kansalaisten tervettä järkeä". Puolueen puheenjohtaja on korostanut Kööpenhaminan ulkopuolista Tanskaa ja että Tanska kaipaa porvarillista puoluetta, joka huolehtii ihmisistä. Støjberg on korostanut tiukkaa maahanmuuttopolitiikkaa, josta hän oli tunnettu jo edustaessaan liberaalia Venstre-puoluetta. Støjberg on korostanut maahanmuuttajien sopeutumista tanskalaisiin sääntöihin, normeihin ja perinteisiin. Støjberg on tukenut myös Sosialidemokraattisen hallituksen suunnitelmia vastaanottokeskuksen perustamisesta Ruandaan. Støjberg on on halunnut tehdä maakunnallisista lääkärintehtävistä houkuttelevia.

Historia 
Støjberg ilmoitti uuden puolueen perustamisesta kesäkuussa 2022 ja puolue keräsi kahdeksassa päivässä yli 40 000 kannattajakorttia. Tanskademokraatit saivat myös runsaasti uusia jäseniä sen jälkeen, kun 11 Tanskan kansanpuolueen jäsentä erosi Morten Messerscmidtin puheenjohtajavalinnan jälkeen. Tanskademokraatteihin liittyivät mm. Peter Skaarup, Hans Kristian Skibby, Bent Bøgsted että Jens Henrik Thulesen Dahl. Myös Tanskan kansanpuolueen entinen puheenjohtaja Kristian Thulesen Dahl erosi puolueestaan ja liittyi Tanskademokraattien kannattajaksi.

Vaalihistoria

Kansankäräjät

Lähteet 

Tanskalaiset puolueet
Formula 1 -kausi 2024

Formula 1 -kausi 2024 tulee olemaan Formula 1 -sarjan 75. maailmanmestaruuskausi.

Suunnitellut kilpailut 
Ensimmäistä kertaa vuoden 2007 jälkeen Bahrain ei isännöi avauskilpailua johtuen laajasta kunnostuksesta ja saneerauksesta varikkoalueelle ja radan yleiseen infrastruktuuriin.

Seuraavat 21 Grand Prix’ta on sovittu osaksi kauden 2024 maailmanmestaruussarjaa:

Seuraavat 3 Grand Prix’tä on kilpailukalenterissa kaudella 2023, mutta niillä ei ole sopimusta kaudelle 2024:

Seuraavat 2 Grand Prix’tä on varattu osaksi kauden 2024 MM-sarjaa:

Tallit ja kuljettajat

Lähteet 

Formula 1 -kaudet
Vuoden 2024 urheilu
Maggie O'Farrell

Maggie O'Farrell (s. 27. toukokuuta 1972) on irlantilainen kirjailija. Hän on kirjoittanut useita palkittuja romaaneja, lastenkirjoja sekä omaelämäkerrallisen teoksen I am, I am, I am: Seventeen Brushes with Death, joka ylsi The Sunday Times -lehden myydyimpien kirjojen ensimmäiselle sijalle ilmestymisvuonnaan. O'Farrell on voittanut useita kirjallisuuspalkintoja, muun muassa kansainvälisesti merkittävän Women’s Prize for Fiction -palkinnon teoksellaan Hamnet vuonna 2020.

O'Farrell on työskennellyt toimittajana sekä The Independent on Sunday -lehden kirjallisuuden apulaispäätoimittajana Lontoossa. Hän on myös toiminut kirjoittamisen opettajana Warwickin yliopistossa ja Goldsmiths’ Collegessa.

Suomennetut teokset

Lähteet 

Irlantilaiset kirjailijat
Royal Society of Literaturen jäsenet
Vuonna 1972 syntyneet
Elävät henkilöt
Elukkatehdas

Elukkatehdas (Animal Factory) on Steve Buscemin ohjaama elokuva joka perustuu Edward Bunkerin omaelämänkerralliseen romaaniin The Animal Factory, joka on julkaistu suomeksi vuonna 2003 elokuvan suomenkielisellä nimellä. Elokuva sai ensi-iltansa vuonna 2000.

Juoni 
Elokuvassa 21-vuotias Ron Decker (Edward Furlong) saa huumeiden myynnistä suhteettoman kovan tuomion, vaikka se on hänen ensimmäinen tuomionsa, koska on vaalivuosi. Hän joutuu istumaan tuomiotaan San Quentin State Prisoniin, ja pelkää että hänet raiskataan siellä koska on nuori ja kokematon. Hän saa apua Earl Copenilta (Willem Dafoe) joka on istunut paljon vankilassa ja ottaa hänet suojelukseensa. Copen on vankilassa kuin kotonaan ja Decker pääsen tämän avulla vankilan sisäpiiriin, nauttimaan etuoikeuksista joita Copen järjestää, mutta samalla hän joutuu vartijoijoiden silmätikuksi.

Näyttelijät 

Lähde:

Lähteet

Aiheesta muualla 
 
 
 
 
 

Vuoden 2000 elokuvat
Yhdysvaltalaiset elokuvat
Madeline Miller

Madeline Miller (s. 24. heinäkuuta 1978) on yhdysvaltalainen kirjailija. Hän on syntynyt Bostonissa ja opiskellut antiikin kieliä, draamaa ja antiikin tekstien muuntamista nykyaikaisiin muotoihin. Nykyisin hän opettaa Massachusettsissa lukiolaisille kreikkaa, latinaa ja Shakespearia. Hän kirjoitti esikoisromaaniaan Akhilleen laulu kymmenen vuotta, ja vuonna 2012 teos voitti The Orange Prize -kirjallisuuspalkinnon (nyk. Women's Prize for Fiction).

Suomennetut teokset

Lähteet

Aiheesta muualla 

 Madeline Millerin kotisivut (englanniksi)
 Kirkessä tuttu myytti saa uudet kasvot – Madeline Millerin toinen romaani on kioskifantasian yläpuolella (16.04.2021, Kulttuuritoimitus)

Elävät henkilöt
Vuonna 1978 syntyneet
Yhdysvaltalaiset kirjailijat
Luettelo Tampere-aiheisista kappaleista

Tämä on luettelo Tampere-aiheisista musiikkikappaleista. Tampere-aiheisiksi lasketaan musiikkikappaleet, joiden nimessä tai sanoituksessa mainitaan Tampere tai jokin yksiselitteisesti Tampereeseen liittyvä paikka tai asia.

Laulut

Lähteet

Tampereen musiikki
Luettelot kappaleista
Topias Hynninen

Topias Hynninen (s. 19. joulukuuta 2005 Vihti) on suomalainen jääkiekkoilija, joka edustaa SM-liigajoukkue Mikkelin Jukureita. Hän on pelipaikaltaan oikea laitahyökkääjä. Hynninen pelaa pääasiassa seuran U20-joukkueessa, jonka varakapteenina hän toimii. Hynnistä on yleisesti pidetty yhtenä ikäluokkansa lupaavimmista pelaajista Suomessa ja hänestä on ennustettu parhaimmillaan kärkikierrosten varausta NHL:n varaustilaisuudessa 2024.

Ura

Seuraura 
Hynninen on Kalevan Pallon kasvatti. Hän oli kaudella 2019–2020 C-nuorten SM-karsinnoissa joukkueensa paras maalintekijä 13 osumallaan. Kaudella 2020–2021 Hynninen oli 13 osumallaan KalPan U18-joukkueen paras maalintekijä. Kaudella 2021–2022 hän voitti U20 SM-hopeaa.

Kaudeksi 2022–2023 Hynninen siirtyi yhdessä isoveljensä Tuomaksen kanssa Mikkelin Jukureiden U20-joukkueeseen. Hän nousi vain 16-vuotiaana joukkueen varakapteeniksi. Hynninen teki samassa iässä myös SM-liigadebyyttinsä 1. marraskuuta 2022 Tampereen Ilvestä vastaan, kun Pekka Jormakka ja Daniel Mäkiaho olivat sivussa. Hänet merkittiin heti Jukureiden ykkösketjun vasempaan laitaan Otto Mäkisen ja Juhamatti Aaltosen viereen. Hynninen sai ottelussa jääaikaa 14.11 minuuttia.

Maajoukkueura 

Hynninen pelasi alle 18-vuotiaiden Hlinka Gretzky Cupissa vuonna 2022, jolloin hän voitti pronssia. Yhteensä Hynninen on pelannut 17 poikien maaottelua.

Muuta 
Hynnisen isoveli Tuomas pelaa hyökkääjänä hänen joukkuetoverinaan Jukureiden U20-joukkueessa.

Tilastot

Lähteet

Viitteet 

Suomalaiset jääkiekkoilijat
Jukurien pelaajat
Vuonna 2005 syntyneet
Elävät henkilöt
Emil Kastehelmi

Emil Kastehelmi (s. 1993/4) on suomalainen sotahistorian asiantuntija, valtiotieteiden kandidaatti ja tietokirjailija.

Kastehelmi aloitti tiiminsä kanssa helmikuussa 2022 Ukrainan sodan rintamakartan ylläpitämisen. Kartan tiedot ovat perustuneet avointen lähteiden tiedustelulla tehtyyn työhön. Kastehelmestä tuli Ukrainan sodan alettua kysytty asiantuntija suomalaisissa tiedotusvälineissä. Marraskuussa 2022 Kastehelmi aloitti vakituisen työskentelyn Iltalehden ulkomaantoimituksen erikoistoimittajana. Hän on esiintynyt myös Ukrainan sodan käänteitä viikoittain käsitelleissä IL-TV:n tilannestudioissa.

Loppuvuodesta 2022 Kastehelmeltä ilmestyi hänen Aleksi Rikkisen kanssa kirjoittamansa sotahistoriallinen kirja Sturmbock – tutkimusmatka Lapin sodan linnoitteisiin (Atena Kustannus, 2022). Siinä käsitellään Lapin sodan aikaisen Sturmbock-puolustuslinjan linnoitteita. Kirjan tiedot perustuvat Kastehelmen ja Rikkisen viiden vuoden ajan tekemään tutkimukseen, jossa apuna käytettiin sekä arkistolähteitä että maastotutkimusta.

Kastehelmi on työskennellyt myös viestintäalalla ja europarlamentaarikko Alviina Alametsän kotimaan avustajana.

Lähteet 

Suomalaiset sotahistorioitsijat
Suomalaiset tietokirjailijat
Suomalaiset toimittajat
1990-luvulla syntyneet
Elävät henkilöt
Solvej Balle

Solvej Balle (s. 16. elokuuta 1962 Bovrup, Tanska) on tanskalainen kirjailija, joka oli 1990-luvulla mukana nostamassa pinnalle tanskalaisen kirjallisuuden uutta minimalismia teoksellaan Ifølge loven. Sen jälkeen hän kirjoitti vain harvakseltaan ja julkaisti taideteoriaa, muistelmia ja lyhytproosaa, mutta vuonan 2020 ilmestyi ensimmäinen osa sarjasta Om utregning av romfang. Hänet palkittiin 2022 sarjan kolmesta ensimmäisestä osasta Pohjoismaiden neuvoston kirjallisuuspalkinnolla.

Uran alku ja läpimurtoteos 
Balle asui ja matkusteli 1979–1990 Ranskassa, Australiassa, Yhdysvalloissa ja Kanadassa ja opiskeli Kööpenhaminan yliopistossa ensin kirjallisuustiedettä ja sitten filosofiaa. Kööpenhaminan kirjailijoille tarkoitettua Forfatterskolenia hän kävi 1987–1989.

Ballen esikoisteos oli vuonna 1986 julkaistu romaani Lyrefugl. Lyhytproosakokoelma & puolestaan ilmestyi vuonna 1990. Ballen läpimurtoteos oli Ifølge loven (1993), josta myytiin Frankfurtin kirjamessuilla käännösoikeudet yli kymmeneen maahan. Se oli 1990-luvulla Tanskan kirjallisuuden kehutuimpia teoksia, ja se oli osaltaan luomassa uutta tanskalaista minimalismia yhdessä Helle Hellen, Kirsten Hammannin, Christina Hesselholdtin ja Merete Pryds Hellen kanssa. Tyylille tunnusomaisesti proosatekstit olivat romaanien, novallien ja runoiden välimaastossa. Teoksessa Ifølge loven on neljä toisiinsa limittymää tarinaa, joissa Balle tutkii tieteellisen ja subjektiivisuuden välistä suhdetta.

Pitkä tauko ja Om utregning av romfang 
Balle vietti kriittisesti arvostetun romaaninsa jälkeen yllättävää hiljaiseloa ja julkaisi 2000-luvun alussa vain joitakin tietoteoksia sekä lyhytproosaa. Hän muutti Kööpenhaminasta Ærøn saarelle, ja hänen ympärillään liikkui huhuja uuden suuren romaanin kirjoittamisesta. Taideteoreettinen Det umuliges kunst ilmestyi 2005, ja siinä hän pyrkii luomaan estetiikan ja taiteen teoriaa, jonka lähtökohtana on aistilliset ja kognitiiviset rajoitteet. Taiteen avulla ihmiset pystyvät Ballen mukaan saamaan kokemuksia, joihin heillä ei muuten olisi mahdollisuuksia, tai tekemään tai kokemaan mahdottomia asioita. Ballan muistelmaessee Frydendal – og andre gidsler (2008) puolestaan kuvaa hänen perhehistoriaansa rinnan Tanskan yhteiskunnallisten ja kulttuuristen muutosten kanssa. Vuonna 2013 Balle palasi kertomakirjallisuuteen, sillä hän julkaisi kaksi lyhytproosateosta, Hvisin ja Sån.

Ballen ensimmäinen romaani 27 vuoteen julkaistiin vuonna 2020. Om utregning av romfang I on tarkoitus olla ensimmäinen osa seitsemänosaiseksi kaavailtua sarjaa. Kirjan päähenkilö on Tara Salter, joka elää uudestaan ja uudestaan marraskuun 18. päivän. Kahdessa ensimmäisessä niteessä Tara kokee päivien toiston yksinään, mutta kolmannessa niteessä mukaan tulee toinen samassa päivässä jumissa oleva henkilö, Henry Dalen. Kirja on ollut menestys, ja Balle palkittiin kolmesta ensimmäisestä kirjasta Pohjoismaiden neuvoston kirjallisuuspalkinnolla.

Lähteet 

Tanskalaiset kirjailijat
Vuonna 1962 syntyneet
Elävät henkilöt
Ali Hayder

Ali Hayder (s. 20. helmikuuta 1995 Hilla, Irak) on Ruotsia edustava irakilainen keskisarjan karateka. Hän saavutti Kyokushinin WKO-liitossa kaksi EM-mitalia ja yhden MM-mitalin.

Alkuvuodet
Hayder muutti kotimaastaan Irakista huonojen olosuhteiden vuoksi aluksi Turkkiin 19-vuotiaana. Hänen oli tarkoitus opiskella lääkäriksi ja kilpailla karatessa maailmanmestaruustasolla. Turkista Hayder matkusti Saksaan uusien tuttujen suostuttelemana. Matka jatkui Ruotsiin, jossa hänet lähetettiin Kiirunaan. Hayder ei aluksi puhunut englantia eikä ruotsia. Hän kuuli Tukholmassa olleen Kyokushin seura, jossa valmentajana toimi muun muassa Brian Fitkin. Hayder säästi rahaa, jolla hän matkusti Tukholmaan etsiäkseen Fitkinin.

Kilpaura
Ruotsissa Hayder saavutti aluksi Kroatiassa järjestetyssä Branko Bosniak Memorial turnauksessa hopeaa. Hän hävisi loppuottelussa Fekete Farkasille. Ranskan mestaruuden 2018 voitettuaan loppuottelussa Lazezar Dimitrovin. Samana vuonna hän saavutti hopeaa Ruotsin Openissa hävittyään raskaansarjan loppuottelussa Julian Bjerrekærille.

Puolassa 2019 järjestetyssä Kokoro Cupissa Hayder saavutti keskisarjassa hopeaa.

EM-hopeaa ja MM-pronssia (2021–2022)
Kesäkuussa 2021 Hayder saavutti Georgian EM-kilpailuissa hopeaa hävittyään loppuottelussa Lasha Ozbetelashvilille.

Huhtikuussa 2022 Hayder eteni toisen kerran peräkkäin EM-kilpailujen loppuotteluun. Hän saavutti hopeaa hävittyään toistamiseen loppuottelussa Lasha Ozbetelashvilille. Kesäkuussa Hayder oli mukana IFK-liiton maailmanmestaruuskilpailuissa, jossa hän saavutti pronssia. Hayder voitti ensimmäisellä kierroksella Atanas Lichevin, toisella kierroksella Alejandro Verbon ja kolmannella Blake Collinsin. Välierissä hän hävisi Szymon Olpińskille.

Lähteet

Ruotsalaiset karatekat
Kyokushinin harjoittajat
Elävät henkilöt
Valta-akti

Valta-akti tai akti (legitimaatio, laillistus tai legalisointi, laillistaminen), jolla tarkoitetaan hallitsijan lakeja ja valtaoikeuksia, sekä näiden siirtoon liittyvää seremoniaa, tapa on peräisin keskiajalta aina vuoteen 1848 asti, seremonia, johon sisältyy uskollisuuden vala, joka esitetään julkisesti kuulutettuna manifestista ja tunnustuksena säätyjen ja kansan edessä, tai yksityisessä audienssissa. 

Seremonia on rituaalinen toimitus, jossa hallitsija istuu valtaistuimessa ja kantaa valtakunnan regaaleja.

Seremoniallinen sisältö 
Seremoniaan jälkeiseen aikaan liittyy asiakirjojen vaihtoa, sekä toimituksesta tehtdään kirjallisuutta, tapahtuman merkiksi taiteilijat usein kuvaavat tapatumasta maalaustaidetta.

Regaalien seremoniallinen merkitys 
Pääartikkeli: Regalit

Kruunu 
Kruunu on vallan symboli, jolla osoitetaan valtiossa vallan korkeinta säätyä sekä maallista ja hengellistämahtia. Valta-aktissa tarkoitetaan kuninkaiden välisestä vallanvaihtoa.

Valtikka 
Valtikka eli lootus valtikas on sauva, jota kuningas kantaa hallitsijan merkiksi oikeassa kädessä, jolla hän osoittaa toimessaan auktoriteettia tai suvereniteettia. Seremoniallisessa aktissa hallitsija käyttää valtikkaa, osoittaakseen saajalleen "legitimaatiossa" oikeudellista tunnustusta ja valta-asemaa eli vallan jakoa tai tämän vaihdosta, jossa vastaaottaja vannoo valassa noudattavansa hallitsijan tai osapuolten tahtoa. Aiheeseen liittyy lakien ja oikeuksien lisäksi itsehallintoalueen, kansakunnan tai valtion perustaminen .

Valtakunnanomena 
Valtakunnanomena on kultainen maapallo, jonka päällä on risti, se merkitsee kaiken hengellistä valtaa ja voimaa ja maailman järjestystä.

Kruunajaismiekka 
Kruunajaismiekka on kuninkaan kultainen miekka, jolla kuningas aateloi alamaisensa ritariksi, koskettaen miekalla tätä kaksikertaa olkapäille.

Katso myös 
 Suomen lähetyskunnan audienssi 1808
 Porvoon valtiopäivät

Lähteet

Aiheesta muualla 
 Suomen suuriruhtinaskunnan valtion oikeudellinen asema Venäjän valtakunnassa(venäjäksi) Viitattu 2.11.2022
 Porvoon valtiopäivät 1809 - Lantdagen i Borgå 1809 Viitattu 2.11.2022

Suomen lähetyskunta 1808
Porvoon valtiopäivät
Guangzhou International Finance Center

Guangzhou International Finance Center tai Guangzhou West Tower on 103-kerroksinen, 438,6 metriä korkea pilvenpiirtäjä Zhujiang xilulla Tianhen alueella Kantonissa, Guangdongissa Kiinassa. Puolet Guangzhoun kaksoistorneista on maailman 24. korkein rakennus, joka valmistui vuonna 2010. Maaliskuussa 2018 se on maailman korkein rakennus, jonka katolla on helikopterikenttä, ja se on 439 metriä korkea. Vuonna 2010 valmistui myös maailman toiseksi korkein rakennuksen katolla oleva helikopterikenttä: Pekingin China World Trade Center Tower III, jonka katolla sijaitseva helikopterikenttä on 330 metriä. Molemmat rakennukset ovat korkeampia kuin US Bank Tower, joka oli edellinen ennätys vuosina 1989–2010, jonka katolla sijaitseva helikopterikenttä on vain 310,3 metriä korkea.

WilkinsonEyren suunnitteleman rakennuksen rakennustyöt alkoivat joulukuussa 2005 ja valmistuivat vuonna 2010. Rakennus toimii konferenssikeskuksena, hotelli- ja toimistorakennuksena. Kerrokset 1–66 ovat toimistotiloja, kerrokset 67 ja 68 ovat mekaanisia laitteita, kerroksissa 69–98 on Four Seasons Hotel, jonka aula on 70. kerroksessa ja kerrokset 99 ja 100 ovat näköalatasanteina.

Rakennus tunnettiin aiemmin nimellä Guangzhou West Tower, ja siihen liittyi hanke, ehdotettu Guangzhou East Tower, joka 475 metrin korkeudessa olisi ollut vielä korkeampi, vaikka Kohn Pedersen on myöntänyt projektille toisenlaisen suunnittelun. Fox, 530 m Guangzhoun CTF Finance Centre.

Rakennus voitti RIBA 2012 Lubetkin -palkinnon.

Kantonin rakennukset ja rakennelmat
Kiinan pilvenpiirtäjät
Cherokee Phoenix

Cherokee Phoenix () on kaksikielinen Yhdysvalloissa ilmestyvä sanomalehti, joka keskittyy cherokee-intiaanien asioihin. Kyseessä on Yhdysvaltain ensimmäinen alkuperäisväestön, ja näiden omalla kielellä, julkaisema sanomalehti.

Lehden ensimmäinen numero ilmestyi 21. helmikuuta 1825 New Echotassa (nyk. Georgiassa), jossa cherokeet vielä tuolloin asuivat. Lehti on heti alusta ollut sekä englannin- että cherokeenkielinen ja jälkimmäistä on kirjoitettu omalla tavukirjoituksella. Elias Boudinot, lehden taustalla vaikuttanut cherokeemies, julkaisi vuotta aikaisemmin julistuksen, jossa hän kuvaili tulevaa lehteä: sen tulisi sisältää niin kotimaan kuin ulkomaidenkin uutisia, kolumneja ja raportteja cherokeeden tekemästä taiteesta ja kulttuurista. Lisäksi lehden oli tarkoitus kannustaa lukijoita elämään raitista ja kristillistä elämää.

Vuonna 2000 cherokee-reservaatin parlamentti päätti, että lehden tulee olla vapaa poliittisesta ja muusta tarpeettomasta vaikutusvallasta.

Lehden päätoimitus sijaitsee Tahlequah'ssa, Oklahomassa.

Lähteet 

Cherokeet
Yhdysvaltalaiset sanomalehdet
Alcatrazin vanki

Alcatrazin vanki (Birdman of Alcatraz) on John Frankenheimerin ohjaama yhdysvaltalainen elokuva joka sai ensi-iltansa vuonna 1962. Se perustuu Thomas E. Gaddisin tositapahtumiin perustuvaan kirjaan jossa kerrotaan Robert Stroudista, eristyssellivangista joka vankilassa ollessaan alkoi tutkimaan ja hoitaa lintuja. Stoud perehtyi niihin niin että hänestä tuli asiantuntija niiden sairauksissa, ja hän kirjoitti niistä kirjan. Elokuvan pääroolia esittää Burt Lancaster.

Juoni 
Robert Stroud sai 12 vuoden vankilatuomion tapettuaan miehen Alaskassa vuonna 1909. Ollessaan vankilassa hän puukotti toista vankia ja menetti sen vuoksi mahdollisuuden päästä ehdonalaiseen. Leavenworthin vankilassa tuomiota suorittaessaan  vanginvartija ei päästä häntä tapaamaan äitiään hän tappaa tämän, ja Stroud tuomitaan kuolemaan murhasta. Tuomio kuitenkin muutetaan elinkautiseksi kun hänen äitinsä käy tapaamassa Yhdysvaltain presidentin Woodrow Wilsonin vaimoa, ja vartija kertoo Stroudille että hän joutuu elämään loppuelämänsa eristyssellissä. Eräänä päivänä Stroud loytää pihalta loukkaantuneen varpusen jonka hän salakuljettaa selliinsä, hoitaa sen terveeksi ja opettaa sille temppuja.

Näyttelijät 

Lähde:

Lähteet

Aiheesta muualla 
 
 
 

Vuoden 1962 yhdysvaltalaiset elokuvat
Yhdysvaltalaiset elokuvat
Burolo

Burolo () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 1 111 asukasta.

Lähteet

Aiheesta muualla

Torinon metropolikaupungin kunnat